paragraph_text: Ukrasni reljef upozorava da "kiklopski zidovi" nisu služili samo za sigurnost već i reprezentaciju. Glave lavova nedostaju, ali su zasigurno bili oblikovani da gledaju frontalno kako bi ispunili svoju ulogu zaštitnika ulaza. Lavovi uokviruju naopaki minojski stup koji simbolizira božicu prirode Reju, kao da se klanjaju "gospodarici zvijeri". Prisutnost minojskog stupa je dokaz trgovine i putovanja između dvije susjedne civilizacije.